Na temelju članka 35. stavka 1.točke 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 44/20), članaka 20. i 42. Zakona o lokalnim porezima („Narodne novine“ broj 115/15, 101/17, 114/22,114/23 i 152/24) te članka 34. Statuta Grada Vrgorca („Vjesnik“ – službeno glasilo Grada Vrgorca 06/09, 02/13, 5/14, 06/18 i 05/21), Gradsko vijeće Grada Vrgorca na \_\_. sjednici, održanoj dana \_\_\_\_\_\_\_\_\_\_\_\_ 2025.godine donosi

**Odluku o lokalnim porezima Grada Vrgorca**

**I. TEMELJNE ODREDBE**

**Članak 1.**

Ovom se Odlukom propisuju vrste poreza koje pripadaju **Gradu Vrgorcu,** visina stope poreza na potrošnju, visina poreza na kuće za odmor, predmet oporezivanja porezom na korištenje javnih površina, kao i visina, način i uvjeti plaćanja poreza na korištenje javnih površina te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.​

**II. VRSTE POREZA**

**Članak 2.**

​Gradski porezi jesu

1. porez na nekretnine,

2. porez na korištenje javnih površina.

**III. POREZ NA NEKRETNINE**

**Članak 3.**

Porez na nekretnine na području Grada Vrgorca plaća se u visini od 0,60 eura /m2 korisne površine nekretnine.

**Članak 4.**

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, Porezna uprava.

**IV. POREZ NA KORIŠTENJE JAVNIH POVRŠINA**

**Članak 5.**

Javnom površinom smatraju se prostori na trgovima, pločnicima i drugi javni prostori koji se izdaju u zakup temeljem natječaja ili drugog odgovarajućeg akta o davanju u zakup javnih površina.

**Članak 6.**

Porez na korištenje javnih površina utvrđuje se u visini od 10% od iznosa zakupnine za tu površinu

**Članak 7.**

Obveznici poreza na korištenje javnih površina su pravne ili fizičke osobe koje koriste javne površine.

Rješenje o razrezu poreza na korištenje javnih površina donosi nadležna Porezna uprava u roku od 15 dana od primitka Ugovora o davanju u zakup javne površine

Jedinstveni upravni odjela Grada Vrgorca dužan je u roku 15 dana od dana sklapanja Ugovora o davanju u zakup javne površine isti dostaviti nadležnoj Poreznoj upravi

Porez na korištenje javnih površina plaća se u roku 15 dana od dostave Rješenja o utvrđivanju poreza

**Članak 8.**

Poslove utvrđivanja, evidentiranja, nadzora, naplate i ovrhe radi naplate poreza na korištenje javnih površina obavlja Ministarstvo financija, Porezna uprava

**V. DAVANJE OVLASTI FINA-i**

**Članak 9.**

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VI. PRIJELAZNE I ZAVRŠNE ODREDBE**

**Članak 10.**

​Postupci utvrđivanja poreza započeti po odredbama Odluke o gradskim porezima Grada Vrgorca („Vjesnik“ – službeno glasilo Grada Vrgorca 11/17 i 20/17), koji nisu dovršeni do stupanja na snagu ove Odluke, dovršiti će se prema odredbama Odluke o gradskim porezima Grada Vrgorca („Vjesnik“ – službeno glasilo Grada Vrgorca, broj 11/17 i 20/17)

**Članak 11.**

Stupanjem na snagu ove Odluke, prestaje važiti Odluka o gradskim porezima Grada Vrgorca („Vjesnik“ – službeno glasilo Grada Vrgorca 11/17 i 20/17)

**Članak 12.**

Ova Odluka objavit će se u „Vjesniku“ – službenom glasilo Grada Vrgorca, a stupa na snagu osmog dana od objave.